Şahin Cavadzadə
Şahin Yaşar oğlu Cavadzadə (15 mart 1995-ci il, Beyləqan- 03 aprel 2016-cı il Talış kəndi, Ağdərə rayonu) — Azərbaycan silahlı qüvvələri xidmətçisi, 2016-cı il aprel döyüşləri şəhidi. Şahin Cavadzadə 1995-ci ildə Beyləqan rayonunda anadan olub. 2001-ci ildə Beyləqan rayonu Fərman Hacıyev adına 2 nömrəli tam orta məktəbin 1-ci sinfinə qədəm qoyub. 2012-ci ildə məktəbi bitirib,iyul ayında həqiqi hərbi xidmətə çağırılıb."N" saylı hərbi hissədə xidmət etmiş,elə xidməti dövründə könüllü olaraq Xüsusi Təyinatlı Qüvvələrdə 6 ay təlim keçdikdən sonra "kiçik gizir" hərbi rütbəsi almışdır.2014-cü ilin iyul ayından etibarən Xüsusi Təyinatlı Qüvvələrdə gizir kimi fəaliyyətə başlamışdır.03.04.2016 tarixində Talış kəndi istiqamətində gedən şiddətli döyüşlərdə qəhrəmancasına həlak olmuş,şəhidlik zirvəsinə ucalmışdır. 09.04.2016-ci ildə Beyləqan rayon Hz.Cərciz peyğəmbərdə dəfn olunub.